21.4.2022
DA
Den Europæiske Unions Tidende
C 167 A/9
BILAG I TYPISKE ARBEJDSOPGAVER
Opgaver, der er fælles for alle institutioner Sprogassistenter arbejder i et flersproget miljø med en lang række opgaver, som f.eks. kan bestå i: 1. at bistå lingvister, oversættere og/eller juristlingvister med oversættelse, revision og færdiggørelse, herunder i forbindelse med særligt vigtige/følsomme oversættelser: forberedelse af dokumenter på teamets sprog, gennemførelse af terminologiundersøgelser og tekster før og efter behandling for at bringe dem i overensstemmelse med de formelle, tekniske og formatmæssige kvalitetsstandarder, 2. at udføre deres opgaver ved hjælp af oversættelsesværktøjer, tekstbehandlingssoftware, CAT-værktøjer (Computer Assisted Translation), kontorapplikationer og andre tilgængelige IT-værktøjer, 3. at støtte lingvister, oversættere og/eller juristlingvister i brugen af IT-værktøjer, 4. at yde støtte i forbindelse med praktisk og enhedsintern uddannelse, integration af nye kolleger og hjælp til udvikling og afprøvning af IT-værktøjer, 5. at sikre dokumentforvaltning: håndtering af anmodninger via telefon og e-mail, modtagelse, administration og behandling af oversættelsesanmodninger, opfølgning på og arkivering af dokumenter og korrespondance, afsendelse af information og dokumentation til freelanceoversættere, håndtering af kontakt til interne og eksterne kunder, 6. at forvalte sproglig information og dokumentation: foretagelse af søgninger efter juridiske og andre referencedoku­ menter, titler, tekst og/eller skabeloner i databaser upload af dokumenter til databaser, servere og websteder vedligeholdelse af sproglige ressourcer og dokumentation, indlæsning af materiale i og ajourføring af over­ sættelseshukommelser; håndtering af korrespondance med nationale eksperter, samarbejde med tjenesternes biblioteker og eksterne partnere; søgning, sammensætning og formidling af oplysninger, 7. at holde tematiske oversættelseshukommelser ajour i samarbejde med oversættere eller juristlingvister: forvaltning af sætninger i EURAMIS (central oversættelseshukommelse), korrektion af »raw alignments« osv.
Supplerende opgaver i Rådet for Den Europæiske Union I Rådet kan sprogassistenternes opgaver desuden omfatte følgende: 1. revision af tekster på sprog 1 ved at sammenligne deres indhold med originaldokumenter, der er udarbejdet på et andet sprog, som assistenten kender, eller bistand i forbindelse med dette arbejde, hvor det er relevant, 2. bistand til formanden for Rådets jurist-lingvist-gruppe med at konsolidere bemærkningerne fra EU-medlemsstaterne og fungere som referent på gruppens møde, 3. ydelse af indholdsrelateret, organisatorisk og teknisk bistand til jurist-lingvisterne ved at forberede og foretage en forrevision af retsakterne på teamets sprog efter den model, som den juristlingvist, der er ansvarlig for dokumentet, har udarbejdet på forhandlingssproget.
Slut på BILAG I, klik her for at komme tilbage til hovedteksten